**Oznámenie o aktualizácii č. 2 výzvy č. 65/PRV/2022**

Pôdohospodárska platobná agentúra oznamuje, že aktualizovala Výzvu č. 65/PRV/2022 pre opatrenie 4 – Investície do hmotného majetku, podopatrenie 4.1 – Podpora na investície do poľnohospodárskych podnikov Programu rozvoja vidieka SR 2014 – 2022.

Aktualizovaná výzva je zverejnená na webovom sídle PPA: [PPA](https://www.apa.sk/) / [Projektové podpory](https://www.apa.sk/projektove-podpory-123)  / [Implementácia programov](https://www.apa.sk/projektove-podpory)  / [PRV 2014-2020](https://www.apa.sk/prv-2014-2020)  / [Výzvy](https://www.apa.sk/prv-2014-2020-vyzvy)  / [Opatrenie 4](https://www.apa.sk/opatrenie-4)  / [Podopatrenie 4.1](https://www.apa.sk/podopatrenie-xy)  / [65/PRV/2022](https://www.apa.sk/65-prv-2022)

**Aktualizáciou výzvy sa:**

* Zmena identifikačných údajov Agentúry pre rozvoj vidieka v zmysle rozhodnutia Ministerstva pôdohospodárstva a rozvoja vidieka SR č. 8570/2022-250;
* Zmena kontaktných údajov Kancelárie asistencie pri podaní ŽoNFP;
* Doplnenie povinností v prípade verejných obstarávateľov, ktorí sú v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony od 01. februára 2023 využívať pri podlimitných zákazkách a vymedzených zákazkách s nízkou hodnotou používať informačný systém Elektronická platforma (tiež ako EPVO alebo aj eplatforma) a zriadiť kontrolný prístup k príslušnej zákazke pre PPA. Zároveň bola táto povinnosť zapracovaná v relevantných častiach prílohy č. 1 k výzve „Formulár žiadosti o nenávratný finančný príspevok“;
* Aktualizácia prílohy č. 1 k ŽoNFP „Tabuľková časť projektu“ sa zosúladilo znenie zamerania projektu so znením bodovacích kritérií výzvy;
* v texte výzvy na strane 1 sa mení Dátum uzavretia výzvy zo 6.4.2023 na **31.8.2023**;
* v texte výzvy na strane 2 v časti 1.2 Časový harmonogram konania o ŽoNFP sa mení Podávanie a prijímanie ŽoNFP z od 2. 1. 2023 do **6. 4. 2023** na 2.1.2023 do **31.8.2023**;
* v časti 2.5.3 Bodovacie (hodnotiace) kritériá bola v rámci oblastí živočíšna výroba (str. 37) a ŽV pre malých poľnohospodárov (str. 40) doplnená informácia o vzore žiadosti k preukázaniu zlepšenia životných podmienok ustajnených zvierat v rámci bodovacích kritérií, ktoré vydáva Výskumný ústav živočíšnej výroby <http://www.cvzv.sk/)>;
* v online kalkulačke bola doplnená možnosť pre sklady – výber len vybavenia bez stavebných investícií.

Zdôvodnenie aktualizácie:

* Zmena termínu ukončenia výzvy bola iniciovaná na základe žiadosti stavovských organizácií o predlženie výzvy a to z dôvodu vydávaní rozhodnutí pre výzvu č. 52/PRV/2022 a poskytnutie väčšieho časového priestoru na prípravu ŽoNFP
* odstránenie formálnych nedostatkov v prílohách ŽoNFP
* rozhodnutie Ministerstva pôdohospodárstva a rozvoja vidieka SR č. 8570/2022-250, ktorým sa začlenenil Agroinštitút Nitra, štátny podnik do štátnej príspevkovej organizácie Agentúry pre rozvoj vidieka a zmenou názvu Agentúry pre rozvoj vidieka na Inštitút znalostného pôdohospodárstva a inovácií
* Zákon č. 395/2021 Z. z. ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony